turjo4nis/wikipedia-bn-dump-20250701 huggingface dataset:
নাজিয়া হক অর্ষা

নাজিয়া হক অর্ষা একজন বাংলাদেশী অভিনেত্রী ও মডেল। ১০০ টিরও বেশি টিভি নাটকে অভিনয় করেছেন। বেশ কয়েকটি চলচ্চিত্র ও টেলিফিল্মেও অভিনয় করেছেন। লাক্স-চ্যানেল আই সুপারস্টার ২০০৯ তৃতীয় রানার-আপ বিজয়ী হন।

শৈশব ও পড়ালেখা
২১ মে ঢাকার মিরপুরে জন্মগ্রহণ করেন। তার পিতা ইনামুল হক  মা মাসুদা হক। গার্হস্থ্য অর্থনীতি কলেজ থেকে 'খাদ্য ও পুষ্টি বিজ্ঞান' বিষয়ে লেখাপড়া করেছেন।

কর্মজীবন
লাক্স চ্যানেল সুপাস্টার ২০০৯ মাধ্যমে তার কর্মজীবন শুরু করেন। বর্তমানে টিভি নাটক,টিভি সিরিয়াল,ওয়েব সিরিজ, চলচ্চিত্র, বিজ্ঞাপনে কাজ করছেন।

অভিনয়

চলচ্চিত্র

ওয়েব সিরিজ
নেটওয়ার্কের বাইরে
সাবরিনা
কুহেলিকা

টেলিফিল্ম
 স্বদেশ
 শোন চালাক
 আনফিট

টিভি নাটক
 ক্রশ অ্যাকশন 
 চাঁদ-ফুল-অমাবস্যা
 স্বপ্ন সহচারী
 কাফি বীরের 
 দ্বন্দ্ব 
 দশভুজা
 আমার কথাটি ফুরালো না
 ফিরে ফিরে আসা
 সাতকাহন 
 প্রিয়া
 সকাল বেলার রৌদ্র
 পাপরাজী
 কোন অভিযোগ নেই
 মধ্যবর্তনি
 হুমায়ুন সমীপে
 ওপারে দিগন্ত
 মিস্টার হ্যান্ডসাম
 আপন পর
 ভোর ডোমর
 বিষপান করবো না
 ক্যাকটাস চাপা কষ্ট
 রাত জাগা নিয়া
 কাজল ভোমরা রে
 শান্তিপুর্তি অশান্তি
 ঘরে ফেরা
 ক্রিকেট কাউন্টার
 খুজছি তোমায়
 বাবা
 লাইলী মজনু
 আম্পিয়ার
 অবেলার তিথি
 মধ্যরাতে সেবা

টিভি সিরিয়াল
 ভদ্র পাড়া
 আজও সেই তুমি
 পাগলা হাওয়া
 ঘুমন্ত শহরে
 পরাধীন 
 তারকাদের সুখ দুঃখ
 একটি বাবুই পাখির বাসা 
 নীল দাঁড় কাক 
 সম্রাট
 ঘুমন্ত শহরে

টিভি সিরিজ
 দ্বিতীয় কিশোর
 বুমেরাং
 সেন্ড মি নুডস
 হারেস
 সুন্দরী

বিজ্ঞাপন
 মোজো এনার্জি ড্রিংক
 হুইল পাউডার
 মার্শাল ফ্রিজ
 নাম্বার ওয়ান কনডেন্স মিল্ক

পুরস্কার ও মনোনয়ন
 লাক্স-চ্যানেল আই সুপারস্টার (২০০৯ তৃতীয় রানার-আপ)
 চাড়ুনীড়ম কাহীনিচিত্র পুরস্কার

মেরিল-প্রথম আলো পুরস্কার

ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার

তথ্যসূত্র

বাংলাদেশী অভিনেত্রী
বাঙালি টেলিভিশন অভিনেত্রী
২১শ শতাব্দীর বাংলাদেশী অভিনেত্রী
জীবিত ব্যক্তি
বাংলাদেশী নারী মডেল
১৯৯১-এ জন্ম
নানতৌ-ইয়া মসজিদ

নানতৌ-ইয়াো মসজিদ () চীনের বেইজিংয়ের তুংচেং শহরে অবস্থিত একটি মসজিদ।

ইতিহাস 
ইউয়ান রাজবংশে শাসনকালে মসজিদটি নির্মাণ করা হয়। ২০০৩ সালে শহরের উন্নয়ন কাজের কারণে মসজিদের পূর্বের অবস্থান থেকে প্রায় ১০০ মিটার দূরে মসজিদের বর্তমান অবস্থানে স্থানান্তরিত করা হয়। বেইজিং সরকার এবং স্থানীয় মুসলমানদের আর্থিক সহায়তায় মোট ৮ মিলিয়ন চীনা ইউয়ান ব্যয়ে নতুন মসজিদটি নির্মাণ করা হয়।

স্থাপত্য 
চিরাচরিত চীনা এবং ইসলামী স্থাপত্য শৈলীর আদলে মসজিদটি নির্মাণ করা হয়। ১,৬০০ বর্গমিটার এলাকা জুড়ে মসজিদটি অবস্থিত। মসজিদে ২০০ জন মুসল্লি একসাথে নামাজ আদায় করতে পারে। মসজিদটি পূর্ব ও পশ্চিমে অভিমুখী করে নির্মাণ করা হয়েছে। মসজিদে ভবনে নামাজঘর, বিশ্রামঘর, অযুখনা এবং অন্যান্য সুবিধা আছে। নামাজঘরের সামনের অংশটিতে সুন্দর বারান্দা দ্বারা বেষ্টিত একটি প্রশস্ত উঠোনা আছে। মসজিদের ইমামরা দক্ষিণ দিকের ঘরে বাস করেন, পূর্ব দিকের ঘরটি তারা কুরআন পড়ানোর জন্য ব্যবহার করে। উত্তরের দিকের ঘরটি বিভিন্ন ধরনের আলোচনা করার জন্য ব্যবহার করা হয়। মসজিদের মূল প্রবেশপথের শীর্ষে একটি অর্ধচন্দ্রাকার ইসলামিক সরদল আছে।

বেইজিং পাতালরেলের চৌয়াংমেন স্টেশন থেকে উত্তর দিকে হেঁটে যাওয়া যাবে এমন দূরত্বে মসজিদটি অবস্থিত।

আরও দেখুন 

 চীনে ইসলাম 
 চীনের মসজিদের তালিকা

তথ্যসূত্র 

চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
চীনের মসজিদ
পগোন শ্চেচিন

এমকেএস পগোন শ্চেচিন (, ; এছাড়াও পগোন শ্চেচিন নামে পরিচিত) হচ্ছে শ্চেচিন ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৪৮ সালের ২১শে এপ্রিল তারিখে প্রতিষ্ঠিত হয়েছে। পগোন শ্চেচিন তাদের সকল হোম ম্যাচ শ্চেচিনের স্তাদিওন ফ্লোরিয়ান ক্রিগিয়েরে খেলে থাকে; যার ধারণক্ষমতা হচ্ছে ১৮,০২৭। বর্তমানে এই ক্লাবের ম্যানেজারের দায়িত্ব পালন করছেন কোস্তা রুনিউয়াইচ এবং সভাপতির দায়িত্ব পালন করছেন ইয়ারোসুয়াভ ম্রোচেক। পোলীয় আক্রমণভাগের খেলোয়াড় আদাম ফ্রঞ্চচাক এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, পগোন শ্চেচিনের সবচেয়ে বড় সাফল্য হচ্ছে ১৯৮৬–৮৭ এবং ২০০০–০১ একস্ত্রাকলাসার রানার-আপ হওয়া।

অর্জন

ঘরোয়া
একস্ত্রাকলাসা
রানার-আপ (২): ১৯৮৬–৮৭, ২০০০–০১

পোলীয় কাপ
রানার-আপ (৩): ১৯৮০–৮১, ১৯৮১–৮২, ২০০৯–১০

ইউরোপ
উয়েফা কাপ
প্রথম পর্ব: ১৯৮৪–৮৫, ১৯৮৭–৮৮
বাহাইপর্ব: ২০০১–০২

উয়েফা ইন্টারটোটো কাপ
দ্বিতীয় বাছাইপর্ব: ২০০৫

আরও দেখুন
 একস্ত্রাকলাসা

তথ্যসূত্র

বহিঃসংযোগ

  

পগোন শ্চেচিন
একস্ত্রাকলাসার ক্লাব
পোল্যান্ডের ফুটবল ক্লাব
১৯৪৮-এ পোল্যান্ডে প্রতিষ্ঠিত
১৯৪৮-এ প্রতিষ্ঠিত ফুটবল ক্লাব
মাতিয়েন মসজিদ

মাদিয়ান মসজিদ () চীনের বেইজিংয়ের হাইডিয়ান জেলার মাদিয়ানে অবস্থিত একটি মসজিদ।

ইতিহাস 
চিং রাজবংশের কাঙ্গসি সম্রাটের (১৬৬১-১৭৭২) রাজত্বকালে এই অঞ্চলের হুয়ি জনগণের বসবাসের কারণে মসজিদটি নির্মাণ করা হয়। সাংস্কৃতিক বিপ্লবের সময় মসজিদটি একটি কারখানায় পরিণত করা হয় এবং নামাজের ঘরটি কারখানার কর্মশালায় পরিণত করা হয়। ১৯৮২ সালে কারখানাটি সরে যায় এবং ভবনটি আবার মসজিদ হিসেবে ব্যবহার শুরু হয়।

স্থাপত্য 
মসজিদটি ৩,৮০০ বর্গমিটার এলাকা জুড়ে অবস্থিত। মসজিদে ৫০০ জন মুসল্লি নামাজ আদায় করতে পারে। মসজিদটি চীনা স্থাপত্য শৈলীর আদলে নির্মাণ করা হয়েছে। প্রধান ভবনে নামাজঘর, দক্ষিণে একটি বক্তৃতা ঘর, উত্তরে একটি বক্তৃতা ঘর, ধর্মীয় শিক্ষা দেওয়া ঘর, গোসলখানা, অযুখানা এবং অন্যান্য সুবিধা আছে।  নামাজঘরের সামনে তিনটি বারান্দা এবং ষোলটি মিহরাব আছে। মসজিদে সামনে একটি উঠান আছে, নামাজ পড়ার প্রয়োজনে উঠানটি ব্যবহার করা হয়। মহিলাদের জন্য আলাদা নামাজ পড়ার ব্যবস্থা আছে।

বেইজিং সাবওয়ের জিয়ানডেন স্টেশন থেকে দক্ষিণে হেঁটে যাওয়া যাবে এমন দূরত্বে মসজিদটি অবস্থিত।

আরও দেখুন 

 চীনে ইসলাম 
 চীনের মসজিদের তালিকা

তথ্যসূত্র 

চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
চীনের মসজিদ
রাকুফ চেঁস্তোখোভা

আরকেএস রাকুফ চেঁস্তোখোভা এসএ (; এছাড়াও রাকুফ চেঁস্তোখোভা নামে পরিচিত) হচ্ছে চেঁস্তোখোভা ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯১৬ সালের মার্চ মাসে প্রতিষ্ঠিত হয়েছে। রাকুফ চেঁস্তোখোভা তাদের সকল হোম ম্যাচ চেঁস্তোখোভার স্তাদিওন জিকেএসে খেলে থাকে; যার ধারণক্ষমতা হচ্ছে ৫,৮৪৬। বর্তমানে এই ক্লাবের ম্যানেজারের দায়িত্ব পালন করছেন মারেক পাপশুন এবং সভাপতির দায়িত্ব পালন করছেন ভয়েচিখ সিগান। চেক রক্ষণভাগের খেলোয়াড় তমাশ পেত্রাশেক এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, রাকুফ চেঁস্তোখোভার সবচেয়ে বড় সাফল্য হচ্ছে ১৯৬৬–৬৭ পোলীয় কাপের রানার-আপ হওয়া।

অর্জন
পোলীয় কাপ
রানার-আপ (১): ১৯৬৬–৬৭

তথ্যসূত্র

বহিঃসংযোগ
   

রাকুফ চেঁস্তোখোভা
একস্ত্রাকলাসার ক্লাব
পোল্যান্ডের ফুটবল ক্লাব
১৯২১-এ পোল্যান্ডে প্রতিষ্ঠিত
১৯২১-এ প্রতিষ্ঠিত ফুটবল ক্লাব
ভিসুয়া ক্রাকুফ

ভিসুয়া ক্রাকুফ স্পুকা আকৎসিয়না (, ; এছাড়াও ভিসুয়া ক্রাকুফ নামে পরিচিত) হচ্ছে ক্রাকুফ ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯০৬ সালে প্রতিষ্ঠিত হয়েছে। ভিসুয়া ক্রাকুফ তাদের সকল হোম ম্যাচ ক্রাকুফের স্তাদিওন ইম. ইয়েনরিকা রেইমানায় খেলে থাকে; যার ধারণক্ষমতা হচ্ছে ৩৩,৩২৬। বর্তমানে এই ক্লাবের ম্যানেজারের দায়িত্ব পালন করছেন আর্তুর স্কোভরোনেক এবং সভাপতির দায়িত্ব পালন করছেন দাভিদ বুয়াশভিকভস্কি। পোলীয় রক্ষণভাগের খেলোয়াড় ইয়াকুব বুয়াশভিকভস্কি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ভিসুয়া ক্রাকুফ এপর্যন্ত ২০টি শিরোপা জয়লাভ করেছে; যার মধ্যে ১৪টি একস্ত্রাকলাসা, ৪টি পোলীয় কাপ, ১টি পোলীয় সুপার কাপ এবং ১টি পোলীয় লীগ কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, লেগিয়া ওয়ারশের এপর্যন্ত ৩টি শিরোপা জয়লাভ করেছে; যার মধ্যে ৩টিই হচ্ছে উয়েফা ইন্টারটোটো কাপ শিরোপা।

অর্জন

ঘরোয়া
 একস্ত্রাকলাসা:
 চ্যাম্পিয়ন (১৪): ১৯২৭, ১৯২৮, ১৯৪৯, ১৯৫০, ১৯৫১, ১৯৭৭–৭৮, ১৯৯৮–৯৯, ২০০০–০১, ২০০২–০৩, ২০০৩–০৪, ২০০৪–০৫, ২০০৭–০৮, ২০০৮–০৯, ২০১০–১১
 রানার-আপ (১০): ১৯৩০, ১৯৩১, ১৯৩৬, ১৯৪৮, ১৯৬৫–৬৬, ১৯৮০–৮১, ১৯৯৯–২০০০, ২০০১–০২, ২০০৫–০৬, ২০০৯–১০
 পোলীয় কাপ:
 চ্যাম্পিয়ন (৪): ১৯২৬, ১৯৬৬–৬৭, ২০০১–০২, ২০০২–০৩
 রানার-আপ (৬): ১৯৫০–৫১, ১৯৫৩–৫৪, ১৯৭৮–৭৯, ১৯৮৩–৮৪, ১৯৯৯–২০০০, ২০০৭–০৮
 পোলীয় সুপার কাপ:
 চ্যাম্পিয়ন (১): ২০০১
 রানার-আপ (৪): ১৯৯৯, ২০০৪, ২০০৮, ২০০৯
 পোলীয় লীগ কাপ:
 চ্যাম্পিয়ন (১): ২০০০–০১
 রানার-আপ (১): ২০০১–০২

ইউরোপ
 ইউরোপীয় কাপ:
 কোয়ার্টার ফাইনাল: ১৯৭৮-৭৯
 উয়েফা কাপ/উয়েফা ইউরোপা লীগ:
 ১৬ দলের পর্ব: ২০০২–০৩
 ইউরোপীয় কাপ উইনার্স কাপ
 ১৬ দলের পর্ব: ১৯৬৭–৬৮, ১৯৮৪–৮৫
 ইন্টারটোটো কাপ:
 চ্যাম্পিয়ন (৩): ১৯৬৯, ১৯৭০, ১৯৭৩

তথ্যসূত্র

বহিঃসংযোগ

   

ভিসুয়া ক্রাকুফ
একস্ত্রাকলাসার ক্লাব
পোল্যান্ডের ফুটবল ক্লাব
১৯০৬-এ পোল্যান্ডে প্রতিষ্ঠিত
১৯০৬-এ প্রতিষ্ঠিত ফুটবল ক্লাব
স্পর্শ ব্রেইল প্রকাশনা

স্পর্শ ব্রেইল প্রকাশনা ব্রেইল বইয়ের একটি বাংলাদেশী প্রকাশক। দৃষ্টি প্রতিবন্ধীদের জন্য বিনামূল্যে বই বিতরণ করে।

ইতিহাস
সংস্থাটি ২০০৮ সালে প্রতিষ্ঠিত হয়েছিল।  শিশু লেখক নাজিয়া জাবীন, তার নিকটাত্মীয়ের  সড়ক ট্র্যাফিক দুর্ঘটনায় দৃষ্টিশক্তি হারানোর পরে অনুপ্রাণিত হয়েছিলেন। ২০০৯ সালে স্পর্শ দ্বারা প্রকাশিত প্রথম বইটি ছিল জাবীনের নিজের ছড়ার তালে মনটা দোলে। প্রথমদিকে বাংলাদেশের কয়েকটি ব্রেইল প্রেসের পরিষেবাদি সুরক্ষিত করতে অক্ষম, প্রথম মুদ্রণ ছিল একটি ব্রেইল টাইপরাইটারে ২৬ টি কপি হাতে-টাইপ করা। এগুলি দুটি স্কুলে ত্রিশ জনকে বিতরণ করা হয়েছিল

কার্যক্রম
২০১১ সালে প্রথমবারের মতো বাংলাদেশের বইয়ের একুশে বইমেলায় প্রকাশকের একটি স্টল নিয়েছিল, তখন হতে নিয়মিতভাবে তাদের স্টল থাকে। দৃষ্টি প্রতিবন্ধী দর্শনার্থীদের সারাদিন স্টলে পড়ার অনুমতি দেওয়া হয় এবং নিবন্ধের বিনিময়ে বিনামূল্যে বই দেওয়া হয়।  স্কুল এবং গ্রন্থাগারগুলিতেও বই দান করা হয়।

২০২০ পর্যন্ত, স্পর্শ ব্রেইলে ৬৮ টি বই প্রকাশ করেছে।  তাদের মধ্যে হুমায়ূন আহমেদ, মুহাম্মদ জাফর ইকবাল এবং ইমদাদুল হক মিলন এর জনপ্রিয় কল্পকাহিনী অন্তর্ভুক্ত রয়েছে শিশুসাহিত্যিক লুৎফর রহমান রিটন সৈয়দ শামসুল হক রচিত কবিতা এবং বাংলাদেশের মুক্তিযুদ্ধের ইতিহাসে মফিদুল হক ও নীলিমা ইব্রাহিম লেখক  বই প্রকাশ করে। স্পার্শ মার্গারেট ডেভিডসনের ১৯৭১ সালের জীবনী লুই ব্রেইল ১৯৯৮ সালে প্রকাশ করেছিলেন, বাংলাদেশে প্রকাশিত পাঠ্যপুস্তক ব্যতীত প্রথম ইংরেজি ভাষার ব্রেইল বই।

পুরস্কার
 সমাজসেবার জন্য প্রতিষ্ঠাতা নাজিয়া জাবীন ২০১৭ সালে অনন্যা শীর্ষ দশ পুরস্কার পায়।
 দৃষ্টি প্রতিদ্বন্দ্বিতাগুলি উপকারের জন্য তাঁর অবদানের জন্য জাবীন ২০১০ সালে উইমেন ইন লিডারশিপ থেকে "অনুপ্রেরণামূলক মহিলা স্পিরিট" পুরস্কার পেয়েছিলেন।

তথ্যসূত্র

২০০৮-এ বাংলাদেশে প্রতিষ্ঠিত
প্রকাশনা
২০০৮-এ প্রতিষ্ঠিত বাংলাদেশী কোম্পানি
বাংলাদেশের প্রকাশনা কোম্পানি
হাইতিয়েন মসজিদ

হাইদিয়ান মসজিদ () চীনের বেইজিংয়ের হাইডিয়ান জেলার হাইডিয়ান শহরে অবস্থিত একটি মসজিদ। মসজিদটি যাহালান সড়কের পাশে অবস্থিত।

ইতিহাস 
মিং রাজবংশের (১৩৬৮-১৬৪৪) শাসনকালের শেষদিকে মসজিদটি নির্মাণ করা হয়েছে। চিং রাজবংশের জিয়াখিং সম্রাটের রাজত্বকালে মসজিদটি সংস্কার করা হয় এবং বর্তমান মসজিদের অবস্থানে সম্প্রসারণ করা হয়।

স্থাপত্য 
মসজিদটি ২০,০০০ বর্গমিটার এলাকা জুড়ে অবস্থিত। মসজিদে তিনটি আঙ্গিনাসহ ভবন আছে। মাঝের ভবনে নামাজ আদায় করা হয়। উত্তর ও দক্ষিণ দিকের ভবনে ধর্মীয় শিক্ষা দেওয়া হয়। ইসলামিক স্থাপত্য শৈলীর আদলে মসজিদটি নির্মাণ করা হয়েছে। মসজিদের উঠানে একটি ফুলের বাগান ও কবরস্থান আছে। মসজিদে ২০০ জন মুসল্লি নামাজ আদায় করতে পারে।

বেইজিং সাবওয়ের হাইডিয়ানহুংজুয়াং স্টেশন থেকে পশ্চিমে হেঁটে যাওয়া যাবে এমন দূরত্বে মসজিদটি অবস্থিত।

আরও দেখুন 

 চীনে ইসলাম 
 চীনের মসজিদের তালিকা

তথ্যসূত্র 

চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
চীনের মসজিদ
ভিসুয়া পুয়ৎস্ক

ভিসুয়া পুয়ৎস্ক (, ; এছাড়াও ভিসুয়া পুয়ৎস্ক নামে পরিচিত) হচ্ছে পুয়ৎস্ক ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৪৭ সালে প্রতিষ্ঠিত হয়েছে। ভিসুয়া পুয়ৎস্ক তাদের সকল হোম ম্যাচ পুয়ৎস্কের কাজিমিয়েশ গুরস্কি স্টেডিয়ামে খেলে থাকে; যার ধারণক্ষমতা হচ্ছে ১০,৯৭৮। বর্তমানে এই ক্লাবের ম্যানেজারের দায়িত্ব পালন করছেন রাদোসুয়াফ সোবোলেভস্কি এবং সভাপতির দায়িত্ব পালন করছেন ইয়াৎসেক ক্রুশেভস্কি। পোলীয় রক্ষণভাগের খেলোয়াড় বার্তুয়োমিয়েই সিয়েলেভস্কি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ভিসুয়া পুয়ৎস্ক এপর্যন্ত ২টি শিরোপা জয়লাভ করেছে; যার মধ্যে ১টি পোলীয় কাপ এবং ১টি পোলীয় সুপার কাপ শিরোপা রয়েছে।

অর্জন

ঘরোয়া
 পোলীয় কাপ:
চ্যাম্পিয়ন (১): ২০০৬
রানার-আপ (১): ২০০৩
 পোলীয় সুপার কাপ:
চ্যাম্পিয়ন (১): ২০০৬

ইউরোপ
 উয়েফা কাপ উইনার্স কাপ:
বাছাইপর্ব (১): ২০০৩–২০০৪
দ্বিতীয় বাছাইপর্ব (২): ২০০৫–২০০৬, ২০০৬–২০০৭

তথ্যসূত্র

বহিঃসংযোগ

  

ভিসুয়া পুয়ৎস্ক
একস্ত্রাকলাসার ক্লাব
পোল্যান্ডের ফুটবল ক্লাব
১৯৪৭-এ পোল্যান্ডে প্রতিষ্ঠিত
১৯৪৭-এ প্রতিষ্ঠিত ফুটবল ক্লাব
জাগুয়েম্বিয়ে লুবিন

কেজিএইচএম জাগুয়েম্বিয়ে লুবিন (, ; এছাড়াও জাগুয়েম্বিয়ে লুবিন নামে পরিচিত) হচ্ছে লুবিন ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৪৫ সালের ১০ই সেপ্টেম্বর তারিখে প্রতিষ্ঠিত হয়েছে। জাগুয়েম্বিয়ে লুবিন তাদের সকল হোম ম্যাচ লুবিনের স্তাদিওন জাগুয়েম্বিয়ে লুবিনে খেলে থাকে; যার ধারণক্ষমতা হচ্ছে ১৬,১০০। বর্তমানে এই ক্লাবের ম্যানেজারের দায়িত্ব পালন করছেন মার্তিন শেভেলা। চেক রক্ষণভাগের খেলোয়াড় লুবোমির গুলদান এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, জাগুয়েম্বিয়ে লুবিন এপর্যন্ত ৬টি শিরোপা জয়লাভ করেছে; যার মধ্যে ২টি একস্ত্রাকলাসা, ৩টি আই লিগা, এবং ১টি পোলীয় সুপার কাপ শিরোপা রয়েছে।

অর্জন
 একস্ত্রাকলাসা:
 চ্যাম্পিয়ন: (২) ১৯৯০–৯১, ২০০৬–০৭
 রানার-আপ: (১) ১৯৮৯–৯০
 আই লিগা:
 চ্যাম্পিয়ন: (৩) ১৯৮৪–৮৫, ১৯৮৮–৮৯, ২০১৪–১৫
 রানার-আপ: (২) ২০০৩–২০০৪, ২০০৮–০৯
 পোলীয় কাপ:
 রানার-আপ: (৩) ২০০৪–০৫, ২০০৫–০৬, ২০১৩–১৪
 পোলীয় সুপার কাপ:
 চ্যাম্পিয়ন: (১) ২০০৭
 রানার-আপ: (১) ১৯৯১

তথ্যসূত্র

বহিঃসংযোগ

  

জাগুয়েম্বিয়ে লুবিন
একস্ত্রাকলাসার ক্লাব
পোল্যান্ডের ফুটবল ক্লাব
১৯৪৫-এ পোল্যান্ডে প্রতিষ্ঠিত
১৯৪৫-এ প্রতিষ্ঠিত ফুটবল ক্লাব
দেব.ডি

দেব ডি ২০০৯ সালের প্রকাশিত একটি ভারতীয় রোমান্টিক হাসির চলচ্চিত্র। অনুরাগ কাশ্যপের রচনা ও পরিচালনায়, এটি একটি আধুনিক দিনের  শরৎচন্দ্র চট্টোপাধ্যায়ের গুরুত্বপূর্ণ বাংলা উপন্যাস দেবদাসকে ধারণা করে তৈরি চলচ্চিত্র।

কাহিনী

অভিনয়ে
 অভয় দেওল - দেবদাস (দেব)
 মাহি গিল - পারমিন্দার (পারু)
 কাল্কি কেকল্যাঁ - চন্দ্রমুখী (চন্দ্রা)

তথ্যসূত্র

বহিঃসংযোগ
 

হিন্দি ভাষার চলচ্চিত্র
ভারতীয় আদিরসাত্মক নাট্য চলচ্চিত্র
ভারতীয় যৌন হাস্যরসাত্মক চলচ্চিত্র
ভারতীয় তিক্ত হাস্যরসাত্মক চলচ্চিত্র
লন্ডনে ধারণকৃত চলচ্চিত্র
হিমাচল প্রদেশে ধারণকৃত চলচ্চিত্র
২০০৯-এর চলচ্চিত্র
২০০০-এর দশকের হিন্দি ভাষার চলচ্চিত্র
ভারতে পতিতাবৃত্তি সম্পর্কে চলচ্চিত্র
ঔষধ সম্পর্কিত চলচ্চিত্র
দিল্লির পটভূমিতে চলচ্চিত্র
অনুরাগ কশ্যপের চিত্রনাট্য সংবলিত চলচ্চিত্র
দেবদাস চলচ্চিত্র
অনুরাগ কশ্যপ পরিচালিত চলচ্চিত্র
চণ্ডীগড়ে ধারণকৃত চলচ্চিত্র
দিল্লিতে ধারণকৃত চলচ্চিত্র
ইউটিভি মোশন পিকচার্সের চলচ্চিত্র
২০০৯-এর হাস্যরসাত্মক চলচ্চিত্র
চণ্ডীগড়ের পটভূমিতে চলচ্চিত্র
রম্যা বর্ণা

রম্যা বর্না ফাহাদ (জন্ম: ৪ আগস্ট ১৯৮৬) একজন ভারতীয় চলচ্চিত্র অভিনেত্রী, যিনি প্রারম্ভিকাভাবে কন্নড় চলচ্চিত্রে অভিনয় করতেন। ২০০৮ সালে তিনি নিনায়রে চলচ্চিত্র দিয়ে অভিনয়ে আত্মপ্রকাশ করেছিলেন, এরপর তিনি আরো বেশ কয়েকটি বাণিজ্যিকভাবে সফল চলচ্চিত্রে অভিনয় করেছিলেন এবং তুলু ভাষায় একটি শৈল্পিক চলচ্চিত্রেও করেছিলেন। তামিল ও তেলুগু ছবিতেও তিনি অভিনয় করেছিলেন। ২০১৭ সালের ২৯ মে তিনি ভারতের একজন সুপরিচিত ব্যবসায়ী ফাহাদের সাথে বিবাহ বন্ধনে আবদ্ধ হয়েছিলেন।

ব্যক্তিগত জীবন 
রম্যা ভারতের কর্ণাটকের কোড়গু জেলায় জন্মগ্রহণ করেছিলেন। তার বাবা আরবিআইয়ের একজন সহকারী জেনারেল ম্যানেজার। তিনি বিদ্যালয়ের পড়াশুনা বেঙ্গালুরু এবং মুম্বইয়ে করেছিলেন। তিনি একবছরের জন গ্রাহকসেবা নির্বাহী হিসাবে নাভি মুম্বইয়ের বিপিওতে উইপ্রোর সাথে তার কর্মজীবন শুরু করেছিলেন। ২০১০ সালে তিনি সিকিমের মণিপাল বিশ্ববিদ্যালয় থেকে এমবিএ কোর্স করছিলেন।

তিনি বলেছিলেন যে তিনি কখনও অভিনেত্রী হওয়ার স্বপ্ন দেখতেন না। তিনি প্রথমে একজন প্রযোজকের প্রস্তাব প্রত্যাখ্যান করেছিলেন, তবে তার বন্ধুরা তাকে চলচ্চিত্রর পা রাখার জন্য জোর দিয়েছিলেন এবং হানি হানি ছবিটিতে পার্শ্ব অভিনয় হিসাবে অভিনয়ের মাধ্যমে অভিনয়ে আত্মপ্রকাশ করেছিলেন।

কর্মজীবন 
রম্যা ২০০৮ সালে মুক্তিপ্রাপ্ত কন্নড় চলচ্চিত্র হানি হানি দিয়ে চলচ্চিত্রে অভিষিক্ত হয়েছিলেন। পরবর্তীতে তিনি সিন্ধেশ পরিচালিত নিনায়রে অভিনয় করেছিলেন। যদিও ছবিটি বক্স অফিসে কোনো প্রভাব তৈরি করতে ব্যর্থ হয়েছিল, তবে রম্যার অভিনয় প্রশংসিত হয়েছিল। যার ফলস্বরুপ তিনি অভিনেতা যোগরাজ ভাট এর প্রযোজনায় পঞ্চরঙ্গি এবং পুনিত রাজকুমার অভিনীত হুডুগারু চলচ্চিত্রে অভিনয় করেছিলেন। উভয় চরিত্রেই তার অভিনয়ের জন্য তিনি শ্রেষ্ঠ সহায়ক অভিনেত্রী বিভাগে ফিল্মফেয়ার পুরস্কার - কন্নড় এর জন্য মনোনয়ন পেয়েছিলেন। এর আগে তিনি তামিল ও তেলুগু ছবি মাথিয়া চেন্নাই (তামিল) এবং ক্ষুদ্রা (তেলুগু)-তেও অভিনয় করেছিলেন।

চলচ্চিত্রের তালিকা

তথ্যসূত্র

বহিঃসংযোগ 

    
 অফিসিয়াল ওয়েবসাইট

তামিল চলচ্চিত্র অভিনেত্রী
২১শ শতাব্দীর ভারতীয় অভিনেত্রী
তেলুগু চলচ্চিত্র অভিনেত্রী
১৯৮৬-এ জন্ম
কন্নড় চলচ্চিত্র অভিনেত্রী
জীবিত ব্যক্তি
ভারতীয় চলচ্চিত্র অভিনেত্রী
কর্ণাটকের অভিনেত্রী
কোড়গু জেলার ব্যক্তি
সায়ালি ভগত

সায়ালি ভগত (জন্ম: ১ জানুয়ারি ১৯৮৪) একজন ভারতীয় অভিনেত্রী এবং প্রাক্তন বিউটি কুইন। তিনি ২০০৩ সালে ফেমিনা মিস ইন্ডিয়াতে অংশ নিয়েছিলেন এবং ফেমিনা মিস ইন্ডিয়া ওয়ার্ল্ডের খেতাব অর্জন করেছিলেন।

প্রাথমিক জীবন 
সায়ালি ভারতের মহারাষ্ট্রের নাশিকে একটি ঐতিহ্যবাহী গুজরাটি পরিবারে জন্মগ্রহণ করেছিলেন। তিনি নাশিকের ফ্রেভশি একাডেমিতে পড়াশোনা করেছিলেন, এবং অলকেশ দীনেশ মোদি ইনস্টিটিউট অব ফিনান্স অ্যান্ড ম্যানেজমেন্ট স্টাডিজ থেকে বিএমএস (ব্যাচেলর ম্যানেজমেন্ট স্টাডিজ) সম্পন্ন করেছিলেন। কলেজটি মুম্বই বিশ্ববিদ্যালয়ের পার্শ্বে অবস্থিত।

কর্মজীবন 
অন্য অনেক সুন্দরী প্রতিযোগিতার বিজয়ীদের মতো সায়ালিও মডেলিং এর সাথে যুক্ত হয়েছিলেন। শুরুর দিকে তার মডেলিংয়ের কাজগুলির মাঝে ছিল ডেন্টজ, এসএনডিটি কলেজ শো এবং স্বরোভস্কি জেমস ফ্যাশন শোয়ের জন্য। দ্য ট্রেন: সাম লাইনস শুড নেভার বি ক্রসড চলচ্চিত্রটি ছিল তার অভিনীত প্রথম হিন্দি ছবি, যাতে সহ-অভিনেতা হিসাবে ছিলেন ইমরান হাশমি ও গীতা বস্রা। চলচ্চিত্রটি ২০০৭ সালের ৮ জুলাই মুক্তি পেয়েছিল।

তিনি সিঙ্গাপুরে একজন সাংবাদিক হিসাবেও উপস্থিত হয়েছিলেন, যিনি এমটিভি বকরা অনুষ্ঠানে ভারতীয় ক্রিকেটার রাহুল দ্রাবিড়ের সাক্ষাৎকার গ্রহণের অভিনয় করেছিলেন। ২০০৯ সালে তাকে জাভেদ জাফরির বিপরীতে পেইং গেস্টস নামে হিন্দি ছবিতে দেখা গিয়েছিল। তিনি এ.এস. কাংয়ের জনপ্রিয় পাঞ্জাবি গান "আয়েশ করো" এর একটি সঙ্গীত ভিডিওতেও অভিনয় করেছিলেন।

ব্যক্তিগত জীবন 
২০১৩ সালের সায়ালি হরিয়ানা ভিত্তিক ব্যবসায়ী নবনীত প্রতাপ সিংকে বিয়ে করেছিলেন।

চলচ্চিত্রের তালিকা

তথ্যসূত্র

বহিঃসংযোগ 

 

তেলুগু চলচ্চিত্র অভিনেত্রী
পাঞ্জাবি চলচ্চিত্র অভিনেত্রী
কন্নড় চলচ্চিত্র অভিনেত্রী
হিন্দি চলচ্চিত্র অভিনেত্রী
২১শ শতাব্দীর ভারতীয় অভিনেত্রী
জীবিত ব্যক্তি
১৯৮৪-এ জন্ম
তামিল চলচ্চিত্র অভিনেত্রী
ভারতীয় চলচ্চিত্র অভিনেত্রী
মহারাষ্ট্রের অভিনেত্রী
ফেমিনা মিস ইন্ডিয়া বিজয়ী
মহারাষ্ট্রের নারী মডেল
মিস ওয়ার্ল্ড ২০০৪-এর প্রতিনিধি
ফিয়ার ফ্যাক্টর: খতরোঁ কে খিলাড়ির প্রতিযোগী
স্ট্যানলি মসজিদ

স্ট্যানলে মসজিদ ()  চীনের হংকংয়ের স্ট্যানলে অবস্থিত একটি মসজিদ। মসজিদটি হংকংয়ে নির্মিত চতুর্থ মসজিদ এবং স্ট্যানলে কারাগারে অবস্থিত।

ইতিহাস 
বিশ শতকের শুরুর দিকে পাকিস্তান ও ভারত থেকে প্রায় ৪০০ জন মুসলিম কর্মচারী হংকংয়ের কারা অধিদপ্তরে কর্মরত ছিলেন। বিভাগের সদর দফতরটি প্রথমে আরবুথনট সড়কে ছিল। তাদের বেশিরভাগ জামে মসজিদে (হংকং) নামাজ পড়তে যেতেন। পরে আরবুথনট সড়ক থেকে স্ট্যানলি কারাগারে সদর দফতর স্থানান্তরিত করে যা জামে মসজিদ (হংকং) থেকে অনেক দূরে হয়ে যায়। তাই কারাগারের মুসলিম কর্মীদের সুবিধা ও ধর্মীয় প্রয়োজন মেটাতে কারাগারের আশেপাশে একটি নতুন মসজিদ স্থাপনের দাবি করা হয়। এইজন্য ১৯৩৭ সালের ১ জানুয়ারি কারাগারের অভ্যন্তরে স্ট্যানলে মসজিদটি  স্থাপন করা হয়।

২০০৯ সালের ১৮ ডিসেম্বর প্রাচীন এবং স্মৃতিস্তম্ভ কার্যালয়ের উপদেষ্টা পরিষদ মসজিদটিকে প্রথম পর্যায়ের ঐতিহাসিক ভবন হিসেবে মনোনীত করে।

কারাগারের কর্মীরা নিরাপত্তার কারণে মসজিদে প্রবেশের সুযোগ সীমাবদ্ধ করে। তবে তাদের এইচকে পরিচয় পত্র দেখাতে পারলে বা  "কেবল নামাজ পরার জন্য এসেছি" বললে মসজিদে প্রবেশ করা যায়।

স্থাপত্য 
মসজিদটি বিভিন্ন (ইসলামিক, উসমানীয়, সারেসনিক, মরিশ, বাইজেন্টাইন এবং চীনা)  স্থাপত্য শৈলীর সংমিশ্রণে তৈরি করা হয়েছে।  মসজিদ ভবনে বেলে রঙ করা হয়েছে। মসজিদে বিশাল নামাজঘর, বারান্দা এবং উঠান আছে। মসজিদটি কারাগারের ভিতরে হবার কারণে, কারা কর্তৃপক্ষ অনুমতিতে মসজিদে শুক্রবারের জুমার নামাজ বা কারাগারের নিজস্ব মুসলিমদ কর্মচারীদের অন্যান্য বিশেষ অনুষ্ঠান আয়োজন করা হয়। মসজিদের সামনের দিকে গাড়ি রাখার ব্যবস্থা আছে। কারাগারের মাঠের মধ্যে হওয়ায় মসজিদটি সর্বসাধারণের উন্মুক্ত থাকে না।

আরও দেখুন 
 হংকংয়ে ইসলাম 
 হংকংয়ের মসজিদের তালিকা 
 স্ট্যানলে কারগার

তথ্যসূত্র 

হংকংয়ের মসজিদ
প্রথাগত চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
চীনের মসজিদ
হংকংয়ের ভবন ও স্থাপনা
১৯৩৭-এ প্রতিষ্ঠিত
হাবিব উল্লাহ সরকার

হাবিব উল্লাহ সরকার বাংলদেশের ময়মনসিংহ জেলার রাজনীতিবিদ যিনি ময়মনসিংহ-৯ ও ময়মনসিংহ-৬ আসনের সাবেক সংসদ সদস্য।

প্রাথমিক জীবন 
হাবিব উল্লাহ সরকার ময়মনসিংহ জেলার ফুলবাড়িয়া উপজেলায় জন্মগ্রহণ করেন।

রাজনৈতিক জীবন 
হাবিব উল্লাহ সরকার ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ময়মনসিংহ-৯ আসন থেকে সংসদ সদস্য নির্বাচিত হয়েছিলেন। এর পর ১৯৮৮ সালের চতুর্থ জাতীয় সংসদ নির্বাচনে ময়মনসিংহ-৬ (ফুলবাড়িয়া) আসন থেকে স্বতন্ত্র প্রার্থী হিসেবে সংসদ সদস্য নির্বাচিত হয়ে জাতীয় পার্টিতে যোগদেন।

তিনি ১৯৯১ সালের পঞ্চম জাতীয় নির্বাচনে জাতীয় পার্টির প্রার্থী হয়ে ও জুন ১৯৯৬ সালের সপ্তম জাতীয় নির্বাচনে স্বতন্ত্র প্রার্থী হিসেবে পরাজিত হয়েছিলেন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত
ময়মনসিংহ জেলার রাজনীতিবিদ
বাংলাদেশ জাতীয়তাবাদী দলের সাবেক রাজনীতিবিদ
জাতীয় পার্টির রাজনীতিবিদ
দ্বিতীয় জাতীয় সংসদ সদস্য
চতুর্থ জাতীয় সংসদ সদস্য
বাংলাদেশ জাতীয়তাবাদী দলের রাজনীতিবিদ
জীবিত ব্যক্তি
ময়মনসিংহ জেলার ব্যক্তি
খন্দকার আমিরুল ইসলাম

খন্দকার আমিরুল ইসলাম যিনি হীরা মিয়া নামে পরিচিত। বাংলদেশের ময়মনসিংহ জেলার রাজনীতিবিদ ও ময়মনসিংহ-৬ (ফুলবাড়িয়া) আসনের সাবেক সংসদ সদস্য।<ref></

প্রাথমিক জীবন 
খন্দকার আমিরুল ইসলাম হীরা মিয়া ময়মনসিংহ জেলার ফুলবাড়িয়া উপজেলায় জন্মগ্রহণ করেন।

রাজনৈতিক জীবন 
হীরা মিয়া ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ময়মনসিংহ-৬ (ফুলবাড়িয়া) আসন থেকে সংসদ সদস্য নির্বাচিত হয়েছিলেন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত
ময়মনসিংহ জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
পঞ্চম জাতীয় সংসদ সদস্য
জীবিত ব্যক্তি
ময়মনসিংহ জেলার ব্যক্তি
প্রাচী মিশ্র

প্রাচী মিশ্র (জন্ম: ১১ ফেব্রুয়ারি, ১৯৮৮) একজন ভারতীয় মডেল। তিনি ২০১২ সালে ফেমিনা মিস ইন্ডিয়া আর্থ-এর মুকুট জিতেছিলেন। ফেমিনা মিস ইন্ডিয়া ২০১২-এর উপ-প্রতিযোগিতার সময় তিনি মিস কনজেনিয়ালিটিরও মুকুট জিতেছিলেন।

প্রাথমিক এবং ব্যক্তিগত জীবন 
প্রাচী ভারতের উত্তরপ্রদেশে জন্মগ্রহণ করেছিলেন এবং সেখানেই বেড়ে উঠেছিলেন। তিনি উত্তরপ্রদেশের মথুরায় হিন্দুস্তান বিজ্ঞান ও প্রযুক্তি কলেজ থেকে কম্পিউটার বিজ্ঞানে স্নাতকোত্তর সম্পন্ন করেছিলেন। তিনি মহারাষ্ট্রের পুনেতে সিম্বিওসিস ইনস্টিটিউট অব ম্যানেজমেন্ট স্টাডিজ থেকে ব্যাংকিংয়ে স্নাতকোত্তর ডিপ্লোমাও সম্পন্ন করেছিলেন।

২০১৭ সালে মহতের সাথে প্রাচী সম্পর্ক শুরু করেছিলেন। এই দম্পতি ২০১৯ সালের এপ্রিলে বাগদান করেছিলেন এবং ২০২০ সালের ১ ফেব্রুয়ারি বিয়ে করেছিলেন।

ফেমিনা মিস ইন্ডিয়া 
প্রাচী ফেমিনা মিস ইন্ডিয়া প্রতিযোগিতায় অংশগ্রহণ করেছিলেন এবং ফেমিনা মিস ইন্ডিয়া আর্থ খেতাব অর্জন করেছিলেন। ফেমিনা মিস ইন্ডিয়া ২০১২-এর উপ-প্রতিযোগিতার সময় তিনি মিস কনজেনিয়ালিটির মুকুটও জিতেছিলেন। প্রাচী মিশ্র ২০১১ সালে পুনেতে রেডিও মিরচি বিউটি কুইন পুরস্কারও জিতেছিলেন।

মিস আর্থ ২০১২ 
প্রাচী ফিলিপাইনের ম্যানিলায় অনুষ্ঠিত মিস আর্থ ২০১২-তে ভারতের প্রতিনিধিত্ব করেছিলেন। তিনি মিস আর্থ ২০১২-তে গ্রুপ ১-এ মিস ফ্রেন্ডশিপের জন্য স্বর্ণপদক জিতেছিলেন এবং মিস কনজেনিয়ালিটি ২০১২-এর শিরোনাম অর্জন করেছিলেন।

আরও দেখুন 
 নেহা হিঙ্গে
 সুপ্রিয়া আইমান
 মীনাক্ষী দীক্ষিত

তথ্যসূত্র

বহিঃসংযোগ 

    
 মিস ইন্ডিয়া - অফিসিয়াল ওয়েবসাইট 

জীবিত ব্যক্তি
ফেমিনা মিস ইন্ডিয়া বিজয়ী
১৯৮৮-এ জন্ম
ভারতের সুন্দরী প্রতিযোগিতার প্রতিযোগী
ভারতীয় মডেল
উত্তরপ্রদেশের নারী মডেল
মেট্রো ইন্ডিয়া

মেট্রো ইন্ডিয়া  হ'ল তেলেঙ্গানার হায়দ্রাবাদ থেকে প্রকাশিত একটি ইংরেজি ভাষার দৈনিক সংবাদপত্র। এটি ভারতের তেলেঙ্গানা রাজ্যে উপলব্ধ।

ইতিহাস 
২০১৩ সালে এই পত্রিকাটি সিএল রাজম প্রতিষ্ঠা করেছিলেন যিনি এর আগে একটি তেলুগু দৈনিক পত্রিকা নামস্তে তেলেঙ্গানা  চালু করেছিলেন।

এডিশন 
সংবাদপত্রটি হায়দরাবাদ, ওয়ারঙ্গল, খাম্মাম, নিজামবাদ, নলগোন্ডা, করিমনগর, মহাবুবনগর এবং তেলেঙ্গানা থেকে আলাদা সংস্করণ প্রকাশ করে।

তথ্যসূত্র

বহিঃসংযোগ 

 অফিসিয়াল সাইট 
 ই-পেপার

ভারতের ইংরেজি ভাষার সংবাদপত্র
২০১৩-এ অন্ধ্রপ্রদেশে প্রতিষ্ঠিত
ভারতের দৈনিক সংবাদপত্র
হায়দ্রাবাদের সংবাদপত্র
২০১৩-এ প্রতিষ্ঠিত সংবাদপত্র
ধরিত্রী (সংবাদপত্র)

ধরিত্রী একটি ভারতীয় দৈনিক পত্রিকা যা রাজধানী ভুবনেশ্বর থেকে ওড়িয়া ভাষায় প্রকাশিত হয়। ভুবনেশ্বরে সমাজবাদী সমিতি ১৯৭৪ সালের ২৪ নভেম্বর পত্রিকাটি প্রতিষ্ঠা করেছিল।

ওড়িশা পোস্ট 
ওড়িশা পোস্ট একটি ভারতীয় ইংরেজি ভাষার দৈনিক পত্রিকা যা ২০১১ সালে ধরিত্রী গ্রুপ কর্তৃক প্রতিষ্ঠিত হয়েছিল। এটি ভুবনেশ্বর, সমবলপুর, আঙ্গুল, ওড়িশার রায়গাদা থেকে প্রকাশিত হয়েছে।  পত্রিকার সম্পাদক হলেন তথাগত সাতপথী ।

তথ্যসূত্র

বহিঃসংযোগ 

 সরকারী ওয়েবসাইট 
 ধরিত্রী ই-পেপার

ওড়িয়া ভাষার সংবাদপত্র
ভারতের দৈনিক সংবাদপত্র
বিজনেস লাইন

বিজনেস লাইন বা দ্য হিন্দু বিজনেস লাইন হ'ল একটি ভারতীয় ব্যবসায়িক পত্রিকা যা কাস্তুরি অ্যান্ড সন্স কর্তৃক প্রকাশিত, ভারতের চেন্নাইতে অবস্থিত দ্য হিন্দু পত্রিকাটির প্রকাশক। সংবাদপত্রটি সাপ্তাহিক বিশেষে কৃষি, বিমান পরিবহন, মোটরগাড়ি, তথ্যপ্রযুক্তি এর মতো শিল্পকে অগ্রাধিকার দিয়ে থাকে।

সংবাদপত্রটি ভারতজুড়ে ১৭টি কেন্দ্র থেকে মুদ্রিত হয়। ২০১৬ সালে অডিট ব্যুরো অফ সার্কুলেশন অনুসারে বিজনেস লাইনের দৈনিক প্রচলন রয়েছে ১,১৭,০০০ অনুলিপি।

আরো দেখুন 

 ভারতে সংবাদপত্রের তালিকা

তথ্যসূত্র

বহিঃসংযোগ 

 

কলকাতার সংবাদপত্র
ভারতের ইংরেজি ভাষার সংবাদপত্র
দ্য হিন্দু গ্রুপ
বিজয়ওয়াড়ার সংবাদপত্র
চেন্নাই ভিত্তিক কোম্পানি
ভারতের ব্যবসায়িক সংবাদপত্র